CELEX: 62012TN0003
Language: et
Date: 2012-01-03 00:00:00
Title: Kohtuasi T-3/12: 3. jaanuaril 2012 esitatud hagi — Kreyenberg versus Siseturu Ühtlustamise Amet — Komisjon (MEMBER OF €e euro experts)

3.3.2012   
            
            
               ET
            
            
               Euroopa Liidu Teataja
            
            
               C 65/18
            
         3. jaanuaril 2012 esitatud hagi — Kreyenberg versus Siseturu Ühtlustamise Amet — Komisjon (MEMBER OF €e euro experts)
   (Kohtuasi T-3/12)
   2012/C 65/35
   Hagiavalduse keel: saksa
   
      Pooled
   
   
      Hageja: Heinrich Kreyenberg (Ratingen, Saksamaa) (esindaja: advokaat J. Krenzel)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) teise apellatsioonikoja 5. oktoobri 2011. aasta (asi R 1804/2010-2) otsus;
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Kehtetuks tunnistamise taotluse esemeks olev registreeritud ühenduse kaubamärk: sõnalist elementi „MEMBER OF €e euro experts” sisaldav kujutismärk kaupadele ja teenustele klassides 9, 16, 35, 36, 39, 41, 42, 44 ja 45.
   
      Ühenduse kaubamärgi omanik: hageja.
   
      Ühenduse kaubamärgi kehtetuks tunnistamist taotlev pool: Euroopa Komisjon.
   
      Kehtetuks tunnistamise taotluse põhjendus: rikutud on määruse nr 207/2009 artikli 52 lõiget 1 koosmõjus artikli 7 lõike 1 punktiga c, kuna kaubamärgiga tähistatud kaupade ja teenuste kvaliteedi osas esineb segiajamise tõenäosus; määruse nr 207/2009 artikli 7 lõike 1 punkti h rikkumine, kuna kaubamärki võib pidada tööstusomandi kaitse Pariisi konventsiooni artikli 6 ter kohaselt WIPO kaudu teatatud Euroopa Liidu lipu (number 3556) jäljendamiseks heraldika seisukohalt; määruse nr 207/2009 artikli 7 lõike 1 punkti i rikkumine, kuna hageja kaubamärgiga monopoliseeritakse tähis „€”, mis kehtestati Euroopa Komisjoni teatisega KOM(97) 418.
   
      Tühistamisosakonna otsus: lükata kehtetuks tunnistamise taotlus tagasi.
   
      Apellatsioonikoja otsus: rahuldada apellatsioonkaebus.
   
      Väited: määruse nr 207/2009 artikli 7 lõike 1 punkti i rikkumine, kuna puudub selle artikli kohaldamiseks nõutav ametliku tähise „€” identne taasesitus ja teise võimalusena on igal juhul täidetud tööstusomandi kaitse Pariisi konventsiooni artikli 6 ter lõike 1 punktis c sätestatud erandi tingimused, sest hageja kaubamärk ei loo üldsuses muljet seose olemasolust Euroopa rahaliiduga (või Euroopa Liiduga); kolmanda võimalusena määruse nr 207/2009 artikli 7 lõike 1 punktide c ja g rikkumine, kuna Euroopa Komisjon viitas kehtetuks tunnistamise taotluses punktile c, mistõttu tuleb lähtuda üksnes taotluse ekslikkusest ja kuna esimest korda viidati artikli 7 lõike 1 punktis g sätestatud registreerimisest keeldumise põhjustele alles apellatsioonikoja menetluses, siis tuleb see tunnistada hilinenuks ja vastuvõetamatuks.